stanford-oval/wikipedia huggingface dataset:
נעלמות (פרויקט טלוויזיוני)
הפקה

הפרויקט שכולל 3 סרטים עוסק בסוגיה חברתית-תרבותית טעונה - הדרה וקיפוח של אמניות מקבוצות מיעוט בחברה הישראלית.
סרטי הפרויקט מביאים את סיפורן של 3 נשים: ליליאן לוי, יונה תנעמי, ובבה. הנשים הללו אולי לא היו קיימות באמת, אבל סיפורים דומים לשלהן התרחשו לאורך שנות קיום המדינה.
ליליאן לוי היא דמותה של משוררת מזרחית שנדחתה על ידי הממסד וברחה לפריז בשנות השבעים. זמרת צרפתייה בשם עמנואל טיבו הפכה את אחד משיריה ללהיט - "Vie Ma". יונה היא רקדנית, יוצאת תימן, שניסתה להתקבל לעולם המחול הרשמי – אך כשלה. בבה היא טרנסג'נדרית, ניצולת שואה, שחלמה להפוך לשחקנית. בסרטים משתתפים מרואיינים רבים ובהם רוני סומק, בני ציפר, עדי קיסר, קרן מור, גילה גולדשטיין וצדי צרפתי.
הסרט ליליאן זכה בפרס הסרט התיעודי הטוב ביותר בפסטיבל חיפה 2016.
נעליים גדולות

| --- | --- |

כריכת הספר
 מידע כללי
 מאת:  פיל נייט
 שפת המקור:  אנגלית
 סוגה:  ספר זכרונות
 הוצאה
 תאריך הוצאה:  26 באפריל 2016 
 הוצאה בעברית
 הוצאה:  ידיעות ספרים
 תאריך:  2017
 מספר עמודים:  328
 
נעליים גדולות - זיכרונותיו של האיש שהקים את נייקי (באנגלית: Shoe Dog) הוא ספר זכרונות, שכתב מייסד חברת נייקי והמנכ"ל שלה לשעבר, פיל נייט. הספר עוקב אחר החיים של נייט טרום עידן נייקי והכישלונות שחווה בדרך עד להקמת החברה, אך גם על חייו האישיים והאנשים שהכיר בזכות החברה.
ביל גייטס אמר שהספר "נעליים גדולות" הוא אחד מ-5 הספרים האהובים עליו, וכינה אותו "ספר מדהים". ושהוא מראה איך באמת נראית הדרך להצלחה עסקית.
ביולי 2018 הודיעה חברת נטפליקס על כוונתם לעשות עיבוד כסרט מהספר.
הערות שוליים

↑  An honest tale of what it takes to succeed in business
↑  Netflix plans to turn Phil Knight’s ‘Shoe Dog’ into a movie
נעים (משורר בהאי)

מירזא מוחמד סדהי (Mīrzā Moḥammad Sedehī), הידוע בשם העט נעים (Na'ím) היה משורר בהאי, שכתב שירה וטקסטים נוספים בעלי נופך דתי בהאי.
תולדות חייו

נעים נולד ב-1856 בסדה, הסמוכה לאיספהן, פרס. בילדותו למד פרסית וערבית אך השכלתו נותרה דלה - כשהיה בן 15 והתחתן, כיוון שהייתה זו שנת רעב, ולא התאפשר לממן את המשך לימודיו. תחילה עסק נעים בחקלאות ועבר לתחום הסחר כאשר דודו, סוחר מכובד מאיספאהן, מינה אותו לנציגו בכפר.
למרות השכלתו החלקית, כתב נעים שירה מגיל צעיר. הוא התחבר עם שני אחים, סוחרים ומשוררים בעצמם, מכפרו, אקא סייד מוחמד נייר ואקא סייד אסמאעיל סינא. יחדיו הם השוו ונהנו מיצירותיהם אחד של השני. חשיפתו של נעים לדת הבהאית התרחשה בזכות סינא שסיפר לו על פגישה עם מירזא עניאת אל-עבאדי שהתקיימה בתבריז, בזמן שסינא היה באחד ממסעותיו מטעם עבודתו. עניאת סיפר לנוכחים על שני "מוארים" – "הקאים" ו"שיבתו של חוסין". נעים התרגש מתיאורו של סינא אודות אותו האיש ודבריו והחל לחקור אודות הבהאים יחד עם שני חבריו המשוררים. בשנת 1881, כשהיה בן 25, הכריז נעים על עצמו כבהאי.
באותו זמן השנאה כלפי הבהאים גברה, בהתחלה התקשו ללכת ברחוב מבלי לשמוע גידופים ולחוות שנאה, עד שיום אחד גירשו אותו ואת חבריו, לאחר שעברו מסכת עינויים מאלו שלקחו אותם ושאר תושבי הכפר הם הועברו לכלא באיספאהן. לאחר ששוחררו, נאמר להם שעליהם לעזוב מיד את העיר. נעים נותר ללא כל רכוש, הבאהר אל-אולום קבע כי נישואיו לא תקפים ואשתו, שגידלה את בנו ושתי בנותיו, התחתנה מיד עם אחר.
לאחר תלאות רבות, נעים וחבריו הגיעו לטהראן והתגורר בגינה שהייתה מקום המפגש של הבהאים המקומיים. למחייתו, נעים העתיק ספרים בהאיים ולימד את ילדי המאמינים אך המשכורת מכך, בשל עוניים של הבהאים, הייתה נמוכה מאוד. הוא החל למצוא עבודות בהוראת פרסית בשגרירות הבריטית ואף הקים כיתה למיסיונרים בהאים צעירים, מוסד שהפעיל עד מותו ב-1916.
עבודתו כמשורר

מגיל צעיר כתב נעים שירה במשקלים שונים, אך המשקל האהוב עליו היה משקל פרסי בשם ע'זל. שיריו הראשונים הוקדשו, מתוך אדיקותו הדתית, לנביא מוחמד ויורשיו, משפחת עלי. כשהפך לבהאי, הוא הקדיש כמעט את כל שירתו כדי להסביר את האמונה הבהאית. הוא רצה שהשירה תהיה שופרו, ואף כתב באחד משיריו שהוא רוצה ש"נשמתו תהיה השולחן, שכלו העט, עיניו יהיו כסת הדיו וידיו יהיו הדיו". כוונתו של נעים לא באה מריק. ישנה אמונה מסורתית פרסית הגורסת כי כל תוכן שהוא נעים יותר לקרוא באופן פיוטי מאשר כספרות. בנוסף, שירה פרסית הייתה גם כלי אידיאלי להבעת רעיונות דתיים. בעבור הבהאים המוקדמים והבאבים היה מקום אף יותר מיוחד לתחום השירה שכן אלו היו נוטים לשיר פסוקים כאשר עונו.
עבודתו המוכרת ביותר של נעים, אחסן א-תקוים או ג'נת א-נעים היא כ"אפולוגטיקה פואטית ומורחבת על הבהאיזם".
יצירות נוספות שפרסם המוכרות בקרב הקהילה הבהאית כוללת גם את קצידה-י נוניה, בהאריה, מנזומה-י ביסת-או-נוה חרוף, אסופת תגובות לביאן הפרסי וחיבורים אפולוגטיים.
סגנונו של נעים מתואר רבות כמתנצל ודידקטי בהרבה מיצירותיו, אך ישנן יצירות שנראות פחות כבולות. בשירתו, נעים שאב השראה ממקורות רבים, חלקם מקראיים וחלקם עדכניים ואף אקטואליים. בכך, הוא היה מהמשוררים הפרסיים הראשונים שהכניסו את העולם המודרני לשירתם. הוא התייחס לביקורו של עבד אל-בהאא בארצות הברית ואף הביע את זעזועו אודות מלחמת העולם הראשונה.
הערות שוליים

↑  . E.G. Browne, Literary History of Persia IV, pp. 198-220
1 2  https://bahai-library.com/mottahedeh_naim_bahai_poet
↑  https://iranicaonline.org/articles/bahaism-xii
↑  Ahsam ut-Taqvím yá Gulzár-i Ná'ím, ed. and with an introduction by Múhsin Ná'ími and 'Abdul-Husayn Ná'ími, Bahá'í Publishing Trust of India, New Delhi, 1961, poem no. 193
| הדת הבהאית הכוכב הבהאי |
| --- | --- | --- |
| דמויות מרכזיות | עלי מוחמד שיראזי, הבאב • בהאא אללה • עבד אל-בהאא • שוגי אפנדי |  |
| הכתבים הבהאיים | אל-כתאב אל-אקדס • כתאב-י איקאן • המילים הנסתרות • שבעת העמקים • ארבעת העמקים • האיגרת אל בן הזאב • באיאן • איגרות אל המלכים והשליטים • מפציעי השחר |  |
| מוסדות עיקריים | מנגנון המנהל הבהאי • המרכז הבהאי העולמי • בית הצדק העולמי • האסיפות הרוחניות |  |
| עקרונות כלליים | עקרונות הדת הבהאית • התגלות מתמשכת • מעמד האישה בדת הבהאית • אחדות בדת הבהאית • עבדות בדת הבהאית • להט"ב והדת הבהאית |  |
| היסטוריה ופילוגים | באביזם • היסטוריה של הדת הבהאית • סובח-י אזל • אבראהים ג'ורג' ח'יראללה • צ'ארלס מייסון רמי • רות וייט |  |
| אנשים | אותיות הח"י •  ידי האמונה • שליחי בהאא אללה • טאהרה • בהיה ח'אנום • מרתה רוט • לואה גטסינגר • פיבי הרסט • ת'ורנטון צ'ייס |  |
| לוח השנה הבהאי | חגים בהאיים • נורוז • רידוואן • הולדת בהאא אללה • יום הברית • איאם-י הא • צום תשעה עשר הימים |  |
| בית התפילה הבהאי | אשגבאט • שיקגו • קמפלה • סידני • פרנקפורט • פנמה סיטי • סמואה • דלהי • סנטיאגו דה צ'ילה |  |
| קהילות בהאיות | הקהילה הבהאית הבין-לאומית • אוזבקיסטן  • אוסטרליה • אינדונזיה • איראן  • אנגליה • ארצות הברית  • ברזיל  • גרמניה  • דרום אפריקה • הודו  • טורקיה  • טורקמניסטן • מצרים  • ניו זילנד • סין • ספרד • קנדה • רוסיה |  |
| מנהגים ופולחן | סמלים בהאיים • עלייה לרגל • תפילה • חקוק אללה • צום |  |
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נעים (משורר בהאי)".
מתחם תחזוקה ותפעול של רכבת ישראל בבאר שבע

| --- | --- |

מתחם הדיור הדרומי באתר, מרץ 2020
 מידע כללי
 סוג:  מתחם תפעול ותחזוקה רכבתי
 מיקום:  באר שבע
 מדינה:  ישראל ישראל
 בעלים:   רכבת ישראל
 הקמה ובנייה
 תקופת הבנייה:  2017–2019 (כשנתיים)
 תאריך פתיחה רשמי:  2019 
 מידות
 שטח:  300 דונם 
 קואורדינטות:  31°15′30″N 34°49′05″E﻿ / ﻿31.2582095°N 34.8181517°E﻿ / 31.2582095; 34.8181517
  מפת מיקום  מפה דינמית   (למפת באר שבע מוגדלת) מתחם תחזוקה ותפעול של רכבת ישראל בבאר שבע (למפת באר שבע רגילה) מתחם תחזוקה ותפעול של רכבת ישראל בבאר שבע (למפת צפון הנגב רגילה) מתחם תחזוקה ותפעול של רכבת ישראל בבאר שבע (למפת צפון הנגב מוגדלת) מתחם תחזוקה ותפעול של רכבת ישראל בבאר שבע   he מתחם תחזוקה ותפעול של רכבת ישראל בבאר שבעhe מתחם תחזוקה ותפעול של רכבת ישראל בבאר שבעמפת  __ באר שבע (in English: Beersheba) [‌צפון הנגב‌]מצפון, ממזרח ומערב: __ מועצה אזורית בני שמעון (in English: Bnei Shimon Regional Council) ממזרח: __ עומר (יישוב) (in English: Omer, Israel), __ תל שבע (in English: Tel Sheva) מדרום: __ שגב שלום (in English: Shaqib al-Salam), __ מועצה אזורית מרחבים (in English: Merhavim Regional Council) tabBackground:;tabBorder:#aaa;defaultTab:0; 
 מפת המתחם
 
רכבות נוסעים במתחם הדיור הדרומי במתחם תחזוקה ותפעול של רכבת בבאר שבע, מרץ 2020
מגדל הבקרה של המתחם
מתחם התחזוקה והתפעול של רכבת ישראל בבאר שבע מצוי בסמיכות לתחנת הרכבת באר שבע צפון. שטח המתחם הוא כ-300 דונם והוא מתחם תחזוקת הרכבות הגדול ביותר בישראל. נבנה בשנים 2017–2019.
תיאור המתחם

המתחם כולל מספר רב של מבנים, מסילות ומתקנים המשמשים לתפעול רכבות: מוסך תחזוקה, רציפי תדלוק, מתקני מים, דלק ושטיפה וכו'. מעל המתחם עוברים גשר האורגים וגשר להולכי רגל - גשר הסליל הכפול. בכניסה הדרומית למתחם, מעל 6 מסילות עובר גשר משופץ של כביש 60 (רח' אליהו נאוי).
תיאור המתחם > מגדל הבקרה

במרכזו של המתחם עומד מגדל הבקרה המאפשר תצפית ופיקוח על כלל התנועה במתחם בדגש על תנועת הרכבות.
המבנה מעוצב בצורה דומה למגדל פיקוח של שדה תעופה והוא כולל שני מבנים: מבנה כניסה חד-קומתי בשטח 650 מ"ר ומגדל בקרה בן חמש קומות, בגובה 22 מטר. למבנה מרפסת בגובה 25 מטר והוא מספק תצפית 360 מעלות על המתחם.
תיאור המתחם > מוסך 100

מוסך 100 הוא מוסך תחזוקה המצויד במיטב הטכנולוגיות הקיימות. במוסך ארבעה מסלולי טיפולים באורך של כמה מאות מטרים, בהם ניתן לטפל ב-8 רכבות בו זמנית. כמו כן, המוסך מותאם גם לטיפול בציוד נייד חשמלי.
מתחת ולכל אורכו של המוסך עוברות שלל תשתיות: צינורות שמן, אוויר דחוס, מים בלחץ, תעלות חשמל ותקשורת. אלה מתחברים ל"פיטים" שמפוזרים לאורך המוסך. פיט הוא עמדה תפעולית שממנה ניתן להתחבר לצינורות שמן, לחץ אוויר, מים לקטרים, מים למגבים ולכל מה שנדרש בבדיקות תקופתיות. פתיחת הפיט מתבצעת באופן מקומי ומשודרת אל חדר הבקרה של המוסך. בחדר הבקרה יש שליטה מרחוק על כל העמדות וניתן לדעת באמצעותן האם הרכבת סיימה טיפול או לא.
כמו כן, קיימים מעברים תת-קרקעים בין רציפי הטיפול לשימוש טכנאי המוסך.
תיאור המתחם > מבנה המסילאים

מבנה זה הוא מוסך חדשני המטפל בהכלים ההנדסיים של המסילאים: מבטשות, קרוניות עבודה, מנופים מסילתיים, מווסתי רבד. המבנה מכיל שטח אחסון בגודל 7,500 מ"ר עבור מסילות, מפלגים וכיוצא בזה.
תיאור המתחם > מבנים ומתקנים נוספים במתחם

מבנה שער ומנהלה
מבנה שליטה ובקרה - שולט על מערכות האיתות והתקשורת מקרית גת ועד דימונה. כמו כל מבנה שו"ב של הרכבת, גם מבנה זה מחובר ונשלט מרחוק על ידי מתקן משוא"ה של הרכבת בחיפה.
מבנה התפעול – מאפשר שליטה מרוחקת על מערכת המפלגים והאיתות בכל המתחם (מבנה סווטים או מבנה 301).
רציף מכין לרכבות - ברציף זה מתבצעת הכנת הרכבת לקראת יציאתה אל קו הנוסעים. בין הפעולות שמתבצעות ברציף זה: תדלוק, החלפת שמנים ללא הכנסת הרכבת למוסך 100, ניקוי פנימי של קרונות הנוסעים, ניקוי תא הנהג והקטר, הוצאת שופכין מהרכבות, הכנסת מים נקיים לשירותי הרכבת עוד. בעתיד מתוכנן חישמול של הרציף.
רציף תדלוק - כולל 15 עמדות תדלוק ו-21 עמדות שאיבה
מתקן שטיפה - כל רכבת נשטפת פעם בשבוע. המערך עובר המתקן במהירות 2 קמ"ש ונשטף במשך חצי שעה.
חוות הדלק באזור הדרומי - ממנו זורם הדלק במערכת תת-קרקעית לרציפי התדלוק.
חוות השמנים.
מאגר המים - משמש בחירום לכיבוי שריפות בכל חלקי המתחם.
מתחם הפסולת (מתחם 400) - נמצא מאחרי מתקן הדלק ומאפשר פינוי מסודר ואקולוגי של כל הפסולת שנוצר במתחם.
מתחם הדיור הצפוני - כולל 6 מסילות.
מתחם הדיור הדרומי - כולל 13 מסילות באורך של כ-5 ק"מ.
במתחם קיימים 4 מעברים תת-קרקעים לרכב המאפשרים מעבר סדיר וחופשי בין חלק המתחם.
מבנה המסילאים
רציף תדלוק
מתקן שטיפה
מתקן שטיפה, מבט מבפנים
כניסה הדרומית למתחם, מעליה עובר גשר של כביש 60 (רח' אליהו נאוי).
מוסך אלסטום (מוסך רמת"א)

בקצה הדרומי של המתחם, אחרי גשר כביש 60 (רח' אליהו נאוי) יוצאת שלוחת מסילות למוסך אלסטום.
מוסך אלסטום (מוסך רמת"א) > היסטוריה

בשנת 1993 החל מפעל רמת"א של התעשייה האווירית לפעול בתחום התחבורה המסילתית, זאת בעקבות הסכם רכש גומלין לייצור והרכבת מכלולים רכבתיים לקרונועים מדגם IC3 עם חברת סקנדיה (ABB Scandia) הדנית (מאוחר יותר נקנתה על ידי חברת בומברדיה). במסגרת הסכם הרכש של רכבת ישראל והרשות לשיתוף פעולה תעשייתי עם היצרנית הוסכם על ביצע הרכבה סופית של מכלולים ל־87 קרונות מדגם זה. לצורך הפרויקט הוקם מפעל חדש בו האנגר ייעודי להרכבת קרונות, המשתרע על פני 12,000 מ"ר ומכיל שש תחנות עבודה על פני שלוש מסילות רכבת המתחברות למסילה הראשית של רכבת ישראל מדרום לתחנת הרכבת באר שבע צפון.
בין השנים 1999 ל־2004, בוצעו במפעל עבודות גמר ב־93 קרונות דו־קומתיים מסוג בומברדיה דאבל דק קוץ' שסופקו לרכבת ישראל.
ב־2004 נחתם הסכם שיתוף פעולה בין בומברדיה לרמתא לייצור משותף של 86 קרונות דו־קומתיים עבור רכבת ישראל, עם אופציה להגדלת ההזמנה לכ־500 קרונות. לצורך הפרויקט הורחב המפעל בהשקעה של כ־10 מיליון דולר. ביצועה של ההזמנה החל באוגוסט 2005 ומערך הקרונות הראשון מתוצרת המפעל נמסר לרכבת ישראל בדצמבר 2005. לאחר השלמת ההזמנה נסגר המפעל.
ב־2013 עבר המפעל לידי התאגיד הצרפתי אלסטום, המשתמש במתחם לצורך תחזוקת הקרונועים מדגם IC3, לאחר שזכה במכרז התחזוקה של רכבת ישראל למשך 15 שנה.
ב־2019 שודרג מערך המסילות, המפלגים, האיתות והתקשורת במוסך.
הערות שוליים

↑  דרור מרום, ‏רמתא תספק 5 מערכי קרונועים עבור רכבת ישראל, באתר גלובס, 9 ביוני 1997
↑  שרון קדמי, נשיא בומברדייה טרנספורטיישן בביקור ראשון: "ישראל היא שותפה אסטרטגית ואנו מחויבים לה", באתר TheMarker‏, 26 במאי 2005
↑  שרון קדמי, נחתם הסכם שיתוף פעולה בין בומברדיה לתעשייה האווירית לייצור משותף של קרונות עבור רכבת ישראל, באתר TheMarker‏, 24 במאי 2005
↑  שרון קדמי, רכבת דו-קומתית ראשונה מתוצרת כחול לבן נמסרה לרכבת ישראל, באתר הארץ, 12 בדצמבר 2005
↑   דניאל שמיל, חצי שנה לאחר ההפרטה החלקית: 45% מקרונות הרכבת שבהסכם מושבתים, באתר TheMarker‏, 2 ביולי 2014
כניסה למוסך אלסטום
מפת מוסך אלסטום, דרומית למתחם התחזוקה
נוגדני דנ"א של סליל כפול

נוגדני דנ"א של סליל כפול הם קבוצה של נוגדנים אנטי-גרעיניים אשר אנטיגן היעד שלהם הוא דנ"א של סליל כפול. בדיקות דם כמו אלייזה ו-Immunofluorescence מבוצעות באופן שגרתי על מנת לשלול קיום של נוגדי דנ"א של סליל כפול באבחון מעבדה. קיומם מעיד על חשד למחלת זאבת אדמנתית מערכתית (לופוס) וכן הם מעורבים בהיווצרות בעיות כליות במחלה זו.
גילוי

העדות הראשונה לנוגדנים אנטי-נוקלארים הייתה ב-1948 כאשר התגלו תאי LE. התאים החריגים הללו, אשר התגלו במח-העצם של חולי לופוס סווגו כלויקוציטים פולימר-נוקלארים עם גרעין שלם בולען. כתוצאה מכך, ב-1957, נוגדנים לדנ"א של סליל כפול היו הנוגדנים העצמיים הראשונים שזוהו אצל חולי לופוס.
ייצור נוגדנים

על אף שהמכניזם המדויק של ייצור הנוגדנים הללו טרם ידוע, ייתכן שהדנ"א החוץ-תאי היא סיבה אחת של התגובה החיסונית לפעול נגד הדנ"א של סליל כפול.
ישנה עדות מוצקה התומכת ברעיון שתאים מתים הם מקור עיקרי לדנ"א החוץ תאי הנ"ל. אפופטוזה, הוא תהליך של מוות תאי מתוכנן שבו התא מפרק את ה-DNA הגרעיני ומתחיל בהרס עצמי. אצל אנשים עם לופוס ועם מחלות אוטואימוניות נוספות, תהליך זה לרוב פגום, וגורם לעיתים להרס גדול ולא מבוקר של תאים או לירידה בניקוי ופינוי התאים המתים.
תהליך האפופטוזה אצל אנשים עם לופוס כולל לרוב שינויים גנטים ושינויים בחלבונים המעידים על פגמים ובעיות בתהליך זה. שלפוחיות על תאים אפופטוטיים מכילות כמעט את כל האנטיגנים העצמיים שנמצאו אצל חולי SLE, ופאגוציטים מתחברים לתאים אפופטוטיים אלו ובולעים אותם. אם התהליך הזה פגום, האנטיגנים העצמיים הללו יכולים להשתחרר לתוך מחזור הדם ולגרום לתגובה חיסונית. עמילואיד סרום P הוא חלבון אשר נחשב למקדם את פינוי הכרומטין המיוצר על ידי תאים אפופטוטיים, וליקויים בחלבון זה הוכחו (בעכברים) כגורמים להיווצרות ספונטנית של נוגדנים למרכיבי הגרעין (ANA).
אנטיגנים עצמיים המוצגים על השלפוחיות הללו נוטים לשינויים, אשר יכולים להגביר תגובה חיסונית.
ברגע השחרור של חלבונים נוקלארים או של כרומטין, תאים מציגי אנטיגן (כמו תאים דנדריטים ומאקרופאג'ים), מציגים את האנטיגנים הללו לתאי T מסייעים. על אף שהפרטים של התהליך הזה עדיין שנויים במחלוקת, ראיות הוכיחו כי על מנת לגרום לתגובה חיסונית, הדנ"א חייב להפעיל תא מציג אנטיגן על מנת לגרום לאינטרפרונים מסוג 1.
הציטוקינים הללו גורמים להבשלה של התאים הדנדריטים הפלסמציטואידים (PCD) כך שיוכלו להציג את האנטיגנים שלהם לתאי ה-T המסייעים. המכניזם הזה שבו דנ"א אוקריוטי מפעיל את התאים הללו עדיין לא ברור. בכל אופן, גן עצמי של שרשרת CpG נמצא כמפעיל PDC או פועל כמשלים לתגובת הדנ"א האוקריוטי. מוטיב ה-CpG פועל דרך רצפטור המזהה את התבנית, הנמצא בתדירות גבוהה על תאי B ועל PDC. תאי ה-T המסייעים מפעילים לאחר מכן את תאי ה-B, אשר גם הם בעת הופעה של האנטיגנים הללו, גורמים לייצור של נוגדנים עצמיים.
נוגדני אנטי-דנ"א יכולים להיווצר גם בעקבות דלקת, תהליך המוכר בשם חיקוי מולקולרי. ברגע החשיפה לסוכרי דלקת ריאות, מיוצרים אצל חולי זאבת נוגדני תגובה מיוצרים על ידי שילוב בין הדנ"א בעל הסליל הכפול לבין סוכרי דלקת הריאות. וירוס אפשטיין-בר ידוע גם הוא כגורם לייצור נוגדני דנ"א בעל סליל כפול ונוגדני היסטון, דרך תהליך הנקרא "פיזור נוגדנים". אפקט זה יכול להתרחש לאחר זיהום הגורם לייצור נוגדנים-עצמיים גם למבנים אחרים בגרעין.
תפקיד במחלה > לופוס

נוגדני דנ"א של סליל ספול הם ספציפיים למחלת הזאבת אדמנתית מערכתית, הקיימים כמעט ב-100% ממקרי המחלה, ולכן משמשים לאבחון שלה. רמות גבוהות של נוגדני דנ"א של סליל כפול בעלי ספציפיות גבוהה, יכולות להמצא גם אצל אנשים ללא המחלה. בניגוד לנוגדנים אלו שהם בעלי ספציפיות גבוהה, כי אצל חולי זאבת, הספציפיות של הנוגדנים מוערכת רק ב-25-85%. מכאן, קיומם של נוגדני דנ"א של סליל כפול מהווים חשד לקיום זאבת, אך מאידך, אין הם תנאי הכרחי.
רמות מחזורי נוגדני הדנ"א משתנים ומשפיעים על חומרת ופעילות מחלת הזאבת. גדילה ברמות הנוגדנים מקבילה לגדילה בפעילות המחלה. מסיבה זו, אצל חולי זאבת, רמות הנוגדנים נמצאות במעקב תמידי על ידי רופאים, על מנת למנוע התקדמות של המחלה.
רמות הנוגדנים נצפות באופן תדיר יותר במקרים חמורים יותר של זאבת, בתדירות של 1-3 חודשים, לעומת 6-12 חודשים אצל חולים בזאבת שאינה חמורה.
נוגדני דנ"א מזוהים עם גלומרולונפריטיס (דלקת פקעיות הכליה) אצל חולי זאבת, על אף שחלק מהמטופלים עם רמות גבוהות של נוגדנים אלו אינם מפתחים מחלות כליה.
סביר ביותר, עקב העובדה שנוגדני דנ"א הם אוכלוסייה הטרוגנית, חלק נמצאו כנוגדנים שאינם פתוגנים. נוגדני דנ"א אלו יכולים להתקיים אצל בודדים, אך בדרך כלל יהיו בעלי רמת פעילות נמוכה. בניגוד לכך, נוגדני דנ"א פתוגניים אשר נמצאים אצל חולי זאבת, הם לרוב מסוג IgG ומגלים נוגדנות גבוהה נגד הדנ"א בעל סליל כפול.
מנגנון אפשרי אחד לנוגדני דנ"א ולתפקידם בדלקת הכליות הוא ההיווצרות של תגובות חיסוניות הנוצרות מחיבור לא ישיר ל-DNA או של נוקלאוזומים הנדבקים למעטפת הכליה (GBM). מכניזם נוסף הוא הידבקות ישירה של נוגדנים לנוגדני ה-GBM כמו C1q, חלבונים נוקלאוזומים, הפרים או למינין, אשר יכולים להתחיל בתגובה דלקתית.
תפקיד במחלה > דלקת מפרקים שגרונית

פציינטים עם דלקת מפרקים שגרונית יכולים לפתח נוגדני דנ"א של סליל כפול, בכל אופן, הם בדרך כלל קשורים לטיפול. טיפולים ביולוגים של אנטי TNFα, כמו אדאלימומבף אינפליקסימאב ואטנרספט, יכולים לעיתים למנוע ייצור נוגדנים אלו. בדרך כלל הנוגדנים במקרה זה הם בעלי פעילות והתנגדות נמוכה, ולעיתים הם נעלמים לאחר הטיפול. הופעת הנוגדנים הללו יכולה לגרום לתסמינים מזוהי זאבת בחלק מן המקרים.
תפקיד במחלה > אינפקציה ויראלית

אינפקציה עם פתוגנים ויראלים יכולה לגרום להיווצרות נוגדני דנ"א של סליל כפול זמניים. נגיף הכשל החיסוני האנושי (HIV), וירוס B19 ווירוס BK נודעים כווירוסים המייצרים את הנוגדנים הללו.
תפקיד במחלה > מחלות נוספות

ישנה עדות מעטה התומכת בקשר שבין נוגדני דנ"א למחלות נוספות. לעיתים חלבונים מונוקלונליים מיוצרים על ידי חולה מיאלומה יכולים להוות נוגדנים לדנ"א. כמו כן, אצל חלק מהמטופלים עם הפטיטיס אוטואימוני מסוג 1 מיוצרים נוגדני דנ"א.
איתור ומדידות > The Farr assay

משתמשים בשיטת The Farr assay על מנת להעריך את כמות נוגדני הדנ"א בסרום. אמוניום סולפט פעיל באזורי האינטראקציה שבין האנטיגן והנוגדן, שמתרחשת רק במקרה שקיימים נוגדני דנ"א של סליל כפול. כמות הנוגדנים הללו נקבעת על ידי ביצוע בדיקה רדיואקטיבית. על אף שהבדיקה הזו היא ספציפית, היא נמצאת בשימוש מועט באבחון מעבדה שגרתי לאור השימוש בחומרים רדיואקטיביים.
שיטת ה-Farr assay היא אחת הבדיקות היחידות הזמינות המזהה נוגדני חזקים (יחד עם Crithidia luciliae) וגם בעלת היכולת לזהות את הנוגדנים של כל אלוטיפ.
איתור ומדידות > פג

בדיקת פוליאתילן גליקול לוקחת חלק באזורים בהם קיימים נוגדני דנ"א של סליל כפול, בדומה לבדיקת Farr Assay. בכל אופן, בשונה מבדיקת Farr Assay, בדיקה זו היא לא מתעלמת מקיומם של נוגדנים בעלי פעילות נמוכה, וכך מאפשרת גילוי של כלל סוגי הנוגדנים.
אמונפלוריסנט > רקמת חיות

רקמת חיות הייתה המצע הראשון לגילוי החיסון-הפלואורסצנטי של נוגדנים אנטי - נוקלארים, והייתה בשימוש מאז שנות 1950 המאוחרות. חלקים של רקמת כבד וכליה אצל חיות כמו עכברים, משמשות לזיהוי נוגדני דנ"א דו-סלילי. המצע הזה במידה רבה הוחלף על ידי השימוש בתאי הפ-2.
אמונפלוריסנט > תאי הפ 2

תאי הפ-2, הם למעשה זיהום של תאי הילה. הם משמשים באופן שגרתי לאבחון קיומם של נוגדנים למרכיבי הגרעין (ANA) במעבדות אבחון. תאי הפ-2 יכולים לזהות ולסווג דפוסים ומבנים של נוגדנים אלו מאשר רקמות חיות, זאת לאור הגרעין הגדול והשיעור המיטוטי הגבוה של התאים. ברגע המפגש בסרום שח נוגדני דנ"א עם נוגדני פלואורסצנט, מתרחשת צביעה הומוגנית של גרעיני הביניים וצביעה כרומוזומלית של תאי המיטוזה.
אמונפלוריסנט > EIA

EIA מזהה נוגדנים על ידי שימוש ב-Microtiter plate. הדנ"א המשמש לבדיקות אלו הוא לעיתים קרובות דנ"א של סליל כפול רקומביננטי או שנלקח מחלק של תימוס השייך לבקר. בסרום, נוגדני הדנ"א יידבקו לדנ"א ואז ייוצגו באמצעות אנזימים.
בדיקה זו יכולה להיות כמותית, ויכולה לאפשר הערכה של רמות הנוגדנים. עם זאת, בדיקה זו יכולה להפיק תוצאה לא מדויקת בעקבות זיהום. EIA מזהה נוגדנים חזקים וחלשים כנגד דנ"א של סליל כפול.
אמונפלוריסנט > ציטומטריה של זרימה

שיטה מתוחכמת לאסוף הרבה מידע על תאים בודדים באוכלוסיות גדולות והטרוגניות של תאים. שני מאפיינים בסיסיים שנמדדים הם הגודל על ידי פיזור אור קדמי, וגרגור - מאפיין למורכבות התא, על ידי פיזור אור צידי. מעבר לכך ניתן לסמן את אוכלוסיות התאים השונות בעזרת חומרים פלואורסצנטיים או נוגדנים צבועים בחומרים אלו, ומכאן להסיק על אוכלוסיות ספציפיות. המידע שמתקבל הוא אדיר. עבור כל תא באוכלוסייה שיכולה למנות מיליוני תאים, ניתן לדעת מה הגודל, גרגור, ופלואורסצנציה באורכי גל שנים, ולעשות הצלבות מידע ופילוחים שונים עבור כל אחד מאורכי הגל שנבדקו. לא רק תאים ניתנים לאפיון אלא גם חלקיקים גדולים כמו כרומוזומים, שביבים מיוחדים ועוד. כך ניתן להשתמש בשיטה בשביל לנתח גם אוכלוסיות דוממות של חלקיקים.
בעת מפגש בסרום של השבבים ונוגדני הדנ"א, או כל נוגדן עצמי אחר, הנוגדנים ייצמדו והנוגדנים הפלואורסצנטים יוצגו.
אמונפלוריסנט > דנ"א מקרוסקופי

דנ"א מקרוסקופי הוא שיטה חדשה לזיהוי של נוגדנים אנטי נוקלארים. נוגדנים עצמיים בודדים מופקדים במערך של נקודות על משטח כגון קלקר. מערך יחיד מורכב ממאות אנטיגנים עצמיים לשם סריקה של מספר מחלות אוטואימוניות בו זמנית.
ניקוג'גה

| --- | --- |

ניקוג'גה
 
 מאכלים
 סוג:  מנה על בסיס תפוח אדמה, מנת בשר, nimono 
 על שם:  בשר, תפוח אדמה 
 מטבח:  המטבח היפני 
 מוצא:  יפן
 אופן הגשה:  עיקרית
 מרכיבים עיקריים:  תפוחי אדמה, בשר, בצל, רוטב סויה
 
נִיקוּגָ'גָה (ביפנית: 肉じゃが – בשר ותפוחי אדמה) הוא מאכל מהמטבח היפני העשוי בשר, תפוחי אדמה ובצל אשר מבושל כנזיד ברוטב סויה מתוק. לעיתים המאכל כולל גם קונג'אק וירקות. לרוב מהווים תפוחי האדמה את עיקר המנה, כשהבשר משמש רק מקור של טעם. הבשר מופיע בדרך כלל כפרוסות בשר בקר פרוס דק, אם כי בשר טחון אף הוא פופולרי. במזרח יפן משמש לעיתים קרובות בשר חזיר תחליף לבשר בקר. התבשיל מבושל עד שרוב הנוזל מתאדה.
הניקוג'גה הוא מאכל ביתי שנפוץ בעיקר בימות החורף, והוא באופן מסורתי מוגש יחד עם קערת אורז ומרק מיסו. זו מנה נפוצה באיזקאיה, סוג של בר-מסעדה יפני.
הניקוג'גה הומצא על ידי שפים של הצי הקיסרי היפני בסוף המאה ה-19.
כצעד במסע פרסום מתמשך לקידום העיר מאזורו, הומצא סיפור שהיהאצ'ירו טוגו ציווה על טבחי חיל הים ליצור גרסה של תבשיל בשר בקר שהוגש בצי המלכותי הבריטי. מאזורו אירחה את בסיס הצי הקיסרי היפני ושם שהה טוגו. הממשל העירוני של קורה הגיב על סיפור זה בשנת 1998 בטענה כי טוגו הזמין את המנה בעת ששירת כרמטכ"ל של בסיס חיל הים בקורה.
נמר זנזיבר

| נמר זנזיבר |
| --- | --- |
 פוחלץ של נמר זנזיבר
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: פנתר
מין:: נמר
תת־מין:: נמר אפריקאי
שם מדעי
 Panthera pardus adersi ‏פוקוק, 1932
תחום תפוצה


נמר זנזיבר (שם מדעי: Panthra pardus adersi; קרוי גם נמר אדרס) הוא כינוי לפרטים של אוכלוסייה נדירה של נמרים מתת-המין נמר אפריקאי (P. p. pardus) שתוארו בתחילה, בשנת 1932, כתת-מין נפרד על ידי הזואולוג הבריטי רג'ינאלד לניס פוקוק. בעקבות ניתוח גנטי בשנת 1990 הגיעו למסקנה שמדובר באוכלוסייה נפרדת של נמר אפריקאי אם כי עדיין התייחסו אליו אליו כתת-מין נפרד. נכון להיום, אוכלוסייה זו היא חלק מתת-המין של הנמר האפריקאי. נמרים אלו היו אנדמים לאי זנזיבר השייך לטנזניה, וייתכן מאוד כי הם נכחדו. ירידת המספרים שלהם התרחשה בעקבות סכסוך גובר והולך בין האדם לנמרים באיים, שהגיעו עד כדי השמדה מכוונת שלהם אפילו ללא תועלת כלל. המאמצים לפיתוח השימור של נמר זנזיבר באמצע שנת 1990, נגנזו כאשר החוקרים הגיעו למסקנה שאין אפילו סיכוי קטן להישרדות ארוכת-טווח של נמר זה בטבע. השרידים שנותרו מהנמר הזנזיברי הם שישה חלקי עורות במוזאונים, עור של פרט שלם לא מפוחלץ במוזיאון להיסטוריה של הטבע בלונדון, ופרט מפוחלץ ישן במוזיאון להיסטוריה של הטבע בזנזיבר.